open-index/open-wikipedia-markdown huggingface dataset:
Φυσικά

Τα **Φυσικά** ή **Φυσικής Ακροάσεως** (Πολυτονικό: , Λατινική μτφρ: **Physicae Auscultationes**, κυριολεκτικά σημαίνει «*Πραγματείες περί Φυσικής*») είναι πραγματεία του Αριστοτέλη, που αποτελείται από οκτώ βιβλία. Είναι ένα από τα θεμελιώδη έργα της Δυτικής επιστήμης και φιλοσοφίας.

Στο έργο αυτό, ο Έλληνας φιλόσοφος εξέθεσε τις θεωρίες του για τις γενικές αρχές των φυσικών φαινομένων, ξεκινώντας από την ακόλουθη διαπίστωση: ο κόσμος χαρακτηρίζεται από την κίνηση, κίνηση συνεχή και κυκλική, γιατί ο κόσμος είναι σφαιρικός· τα επιμέρους όντα υπόκεινται και αυτά σε κυκλικές κινήσεις, γι΄αυτό και μπορούν να μετατοπιστούν και να αλλοιωθούν· το άπειρο είναι ανύπαρκτο στη φύση και αποτελεί νοηματικό κατασκεύασμα, κάτι που διαπιστώνεται από την αρίθμηση, που είναι μέθοδος του ανθρώπινου πνεύματος· υπάρχει, όμως, στη φύση το άπειρο μέσα στο πεπερασμένο (κάθε μέγεθος διαιρείται στο μισό), δηλαδή το (*δυνάμει άπειρον*).

Επιπλέον, ο Αριστοτέλης, στο έργο αυτό υποστήριξε ότι η ύλη είναι μέγεθος συνεχές και δεν έχει κενά, όπως πίστευαν οι Πυθαγόρειοι, ενώ το ίδιο υποστήριξε και για την έννοια του χώρου, που είναι διαιρετός, επ΄ άπειρον (δυνάμει άπειρον), αλλά είναι και πεπερασμένος, όπως το σύμπαν. Έτσι, σύμφωνα με τον Αριστοτέλη, εάν ένα σώμα κινείται χωρίς να συναντήσει εμπόδιο, θα κινείται επ΄ άπειρον (*αρχή της αδρανείας*), ενώ όσο μεγαλύτερη είναι η πυκνότητα τού μέσου όπου κινείται ένα σώμα τόσο βραδύτερη είναι η κίνησή του.

Στο ίδιο έργο χρησιμοποίησε για πρώτη φορά στην επιστήμη τα γράμματα του αλφαβήτου για τη διατύπωση αλγεβρικών πράξεων και για πρώτη φορά τα μαθηματικά για την απόδειξη φυσικών νόμων. Απέδειξε επίσης ότι ο χρόνος είναι μέτρο της κίνησης, δηλαδή αριθμός που εκφράζει την κίνηση μέσα στο χώρο και αποδέχτηκε τη θεωρία του Πλάτωνα για τη βαρύτητα, δηλαδή τη θεωρία πως τα σώματα έλκονται μεταξύ τους.

Ο Αριστοτέλης στα *Φυσικά* του δεν αρκείται στην κατηγοριοποίηση των κατακτήσεων της ελληνικής φιλοσοφίας, αλλά επανεξετάζει τα θέματα και την ερευνητική μεθοδολογία, ανανεώνοντας τα ερωτήματα της φυσικής φιλοσοφίας. Βασικό αξίωμα της τελεολογικής θεωρίας του ήταν η φράση «*φύσις ουδέν μάτην ποιεί*». Εξετάζοντας την κίνηση των πραγμάτων στη φύση, αποφαίνεται ότι αυτή ενεργείται σε έναν πλήρη χώρο. Με αυτόν τον τρόπο, ο Αριστοτέλης, δεν υπερβαίνει το πρόβλημα της ύπαρξης του κενού, αλλά το γεγονός αυτό δεν είναι τυχαίο, είναι επιλεκτικό. Στον φυσικό κόσμο του φιλοσόφου τα πράγματα εξετάζονται βάσει της συμπεριφοράς τους και αποκλείεται το γεγονός της παρέμβασης για την εξέτασή τους, ώστε να μη διαταραχτεί η φυσική και αδέσμευτη κατάστασή τους. Συνεπώς, δεν ήταν ζητούμενο του Αριστοτέλη, ούτε όμως και του Δημόκριτου, η δυνατότητα του ανθρώπου να μεταπλάσει το φυσικό περιβάλλον μέσω της τεχνικής του επενέργειας αλλά να μετατρέψει τον άνθρωπο σε ένα ον άμεσα συνδεδεμένο με τη φύση.

## Παραπομπές


## Δείτε επίσης
* Τέσσερα στοιχεία
* Αιθέρας (ουσία)
* Κενό (φιλοσοφία)

## Εξωτερικοί σύνδεσμοι
*ΚΡΙΤΙΚΑ 

Κατηγορία:Ιστορία της φυσικής
Κατηγορία:Έργα του Αριστοτέλη
Κατηγορία:Φυσική φιλοσοφία
Κατηγορία:Φιλοσοφία των μαθηματικών
Κατηγορία:Φιλοσοφία του χρόνου
Κατηγορία:Φιλοσοφία της φυσικής
Κατηγορία:Βιβλία φιλοσοφίας
Μνημείο πρώτης Σερβικής εξέγερσης

Το **μνημείο της πρώτης σερβικής εξέγερσης** είναι ένα ιστορικό συγκρότημα που περιλαμβάνει ένα σύνολο κτιρίων και μνημείων που συνδέονται με την πρώτη σερβική εξέγερση στην Ορασάκ.
250px|μικρογραφία|δεξιά|Το κτίριο του μουσείου
250px|μικρογραφία|δεξιά|Η πηγή και το μνημείο της
250px|μικρογραφία|δεξιά|Ο ανδριάντας του Καραγιώργη
Η Αραχίδα όπου βρίσκεται είναι ένα χωριό που απέχει από το Βελιγράδι περίπου 70 χλμ., εκεί έγινε η Συνέλευση του Ορασάκ στις 15 Φεβρουάριου 1804. Ήταν μια συνάντηση επιφανών Σέρβων στην οποία αποφασίστηκε να γίνει εξέγερση εναντίον της τουρκικής κυβέρνησης. Κατά τη συνεδρίαση αυτή ο Καραγιώργης Πέτροβιτς επιλεγεί αρχηγός της.

## Εκκλησία του Ορασάκ
Η εκκλησία χτίστηκε στο Ορασάκ μεταξύ του 1868 και 1870, ο αρχιτέκτονας του ναού παραμένει σήμερα άγνωστος. Καλλιτεχνικής αξίας είναι το τέμπλο του ναού που φιλοτεχνήθηκε από τον Στεφάν Τοντόροβιτς. Το τέμπλο είναι ζωγραφισμένο με 24 αγιογραφίες που δείχνουν άγιους και σκηνές από την ιστορία της Καινής Διαθήκης.
 
## Μουσείο
Το κτίριο του μουσείου χτίστηκε το 1932 και είναι ένα από τα πιο όμορφα κτίρια του είδους του στην κεντρική Σερβία. Ο αρχιτέκτονας είναι άγνωστος, αλλά το ύφος του δείχνει την επιστροφή της παλιάς σερβικής αρχιτεκτονικής. Η πρόσοψη χαρακτηρίζεται από τοξωτά παράθυρα με επένδυση από γρανίτη. Πάνω από την πόρτα υπάρχει μια μαρμάρινη πλάκα που αναφέρεται στο μνημείο και τον ρόλο του.

## Πηγές
Η πηγή βρίσκεται όχι πολύ μακριά από την εκκλησία, στην ρεματιά του Maricevica. Το μνημείο αυτό χτίστηκε το 1954 προς ανάμνηση της πρώτης σερβικής εξέγερσης. Στο κεντρικό τμήμα του μνημείου είναι τρεις τοξωτές μαρμάρινες πλάκες. Στη μέση είναι χαραγμένες οι λέξεις *"Σε αυτό το μέρος στις 15 Φεβρουαρίου 1804 ξεκίνησε η πρώτη σερβική εξέγερση"*
 
## Μνημείο Καραγιώργη
Ο ανδριάντας του Καραγιώργη στήθηκε στην επέτειο της διακοσαετίας της πρώτης σερβικής εξέγερσης. Το μνημείο είναι 3.4 μέτρα ύψος και το έργο του γλύπτη Ραντοβάνοβιτς. Κατασκευάστηκε από λευκό μάρμαρο με χρηματοδότηση από το δήμο Aranđelovac.

## Αναφορές
* Презентација Орашца на сајту Буковичке бање
* Орашац на сајту бекпекерс

Κατηγορία:Πρώτη Σερβική εξέγερση
Κατηγορία:Μνημεία στη Σερβία
Ράντοβαν Γκρίμποβιτς

Ο **Ράντοβαν Γκρίμποβιτς** (*[[σερβικά]] : Радован Грбовић*) (Mratišić στο Βάλιεβο ; - ; 1832) , ήταν ένας από τους ηγέτες της πρώτης σερβικής επανάστασης.

Ήταν γιος του Νικόλα κι αδελφός του Μίλοβαν. Μετά τον θάνατο του αδελφού του Μίλοβαν το 1808 τον αντικατέστησε σαν Κνεζ της Κολουμπάρα στο νεχαγιέ του Βάλιεβο.

Κατά την περίοδο 1809 - 1813 έλαβε μέρος στις μάχες του ποταμού Ντρίνα. Επίσης συμμετείχε στην δεύτερη εξέγερση αλλά αμέσως μετά αποσύρθηκε από το προσκήνιο.

## Αναφορές
* Деловодни протокол Карађорђа Петровића, Београд 1848;
* Деловодни протокол писама проте М. Ненадовића о ратовању покрај Дрине 1811, 1812 и 1813, Београд 1861;
* Мемоари М. Ненадовића, Београд 1867;
* И. Стојшић,: Једна заборављена породица, Наша нахија (алманах), Београд 1926. стр 62—76

Κατηγορία:Αγωνιστές της Α΄ Σερβικής εξέγερσης
Κατηγορία:Αγωνιστές της Β΄ Σερβικής εξέγερσης
Τεοντόρ Φιλίποβιτς

Ο **Θεοντόρ Φιλίποβιτς ή Μπόζινταρ Γκρούτζοβιτς** (*[[σερβικά]]: Теодор Филиповић y Божидар Грујовић*) (1778 — 1807), ήταν ο πρώτος Γραμματέας του Διοικητικού Συμβουλίου των Σέρβων. 

Καταγόταν από την περιοχή του Βάλιεβο αλλά γεννήθηκε στη Ρούμα. Αποφοίτησε από τη νομική σχολή του πανεπιστημίου της Βουδαπέστης. Ήταν καθηγητής νομικής και ιστορίας στο πανεπιστήμιο του Χάρκοβο, μέχρι το 1805 που γύρισε στη Σερβία. Κατά τη διέλευση στη Σερβία πήρε το όνομα Μπόζινταρ (μετάφραση ονόματος: Θεόδωρος) και το επώνυμο Γκρούτζοβιτς, τα άλλαξε για να μην αντιμετωπίσει προβλήματα με τις αυστριακές αρχές.

## Παραπομπές


## Πηγές
*Ко је Божидар Грујовић („Република“, бр. 252-253, 2001): *Устанички законописац Теодор Филиповић (Божидар Грујовић)*, Просвета, Београд 1953.

Κατηγορία:Αγωνιστές της Α΄ Σερβικής εξέγερσης
Κατηγορία:Σέρβοι νομικοί
Κατηγορία:Μέλη του διοικητικού συμβουλίου των Σέρβων
Κατηγορία:Σέρβοι πανεπιστημιακοί
Μίλοβαν Γκρίμποβιτς

Ο **Μίλοβαν Γκρίμποβιτς** (σερβικά: *Милован Грбовић*), ήταν ένας από τους ηγέτες της πρώτης σερβικής επανάστασης.

Ακόμη και πριν από την εξέγερση αναφέρετια ότι πήρε μέρος στο πλευρό του πατέρα του Νικόλα Γκρίμποβιτς στο νεχαγιέ του Βάλιεβο κατά των προσπαθειών του Οσμάν Πασβάλογλου να καταλάβη το Σαντζάκι του Σμεντέρεβο.

Από την έναρξη της εξέγερσης τέθηκε επικεφαλής του στρατού της περιοχής Κολουμπάρα και στη συνέχεια έγινε αρχηγός. Συμμετείχε στις μάχες για την απελευθέρωση της Βάλιεβο, στην πολιορκία του Βελιγραδίου το 1804, και στις περισσότερες μάχες που έγιναν στο ποταμό Ντρίνα.

## Αναφορές
* И. Стојшић,: Једна заборављена породица, Наша нахија (алманах), Београд 1926. стр 62—76

Κατηγορία:Αγωνιστές της Α΄ Σερβικής εξέγερσης
Νίκολα Γκρίμποβιτς

Ο **Νίκολα Γκρίμποβιτς** (*[[σερβικά]] : Никола Грбовић*), ήταν ένας από τους ηγέτες της πρώτης σερβικής επανάστασης.

Προεπαναστατικά και κατά την διάρκεια της ήταν Κνεζ της Κολουμπάρα στο νεχαγιέ του Βάλιεβο. Συμμετείχε ενεργά στην οργάνωση και τη διαχείριση των εσωτερικών της περιοχής του κατά τη διάρκεια της εφαρμογής των προνομίων του 1793/94 και του 1796. Πήρε μέρος στις μάχες ενάντια στις προσπάθειες του Οσμάν Πασβάζογλού να να σφετερισθεί το πασαλίκι του Βελιγραδίου.

Συμμετείχε στην εξέγερση του 1804 μαζί με τον γιο του Μίλοβαν Γκρίμποβιτς. Συμμετείχε στην απελευθέρωση του Βάλιεβο και τις πρώτες μάχες του Βελιγραδίου. Συμμετείχε στις διαπραγματεύσεις με τον Μπετσίρ Πασά το 1804. Πέθανε το 1806.

## Αναφορές
* И. Стојшић,: Једна заборављена породица, Наша нахија (алманах), Београд 1926. стр 62—76

Κατηγορία:Αγωνιστές της Α΄ Σερβικής εξέγερσης
Κατηγορία:Σέρβοι διπλωμάτες
Βούκα Ζίκιτς

Ο **Βούκα Ζίκιτς** (*[[σερβικά]] : Вуча Жикић*) ήταν Σέρβος αξιωματικός του επαναστατικού στρατού στην πρώτη σερβική εξέγερση.

Ο Ζίκιτς γεννήθηκε στο χωριό Μαύροβο στα μέσα του 18ου αιώνα. Αρχικά ασχολήθηκε με το εμπόριο κι έπειτα πήρε μέρος στον Αυστρο-τουρκικό πόλεμο του 1788-1791. Μετά την πτώση της Κράινα πήγε στον αυστριακό στρατό ως λοχαγός και συμμετείχε στον γαλλο-αυστριακό πόλεμο.

Με το ξέσπασμα της πρώτης Σερβικής εξέγερσης ο Ζίκιτς μαζί με τον εγγονό του Κούζμαν άφησε την Αυστρία και πήγε στη Σερβία ως εθελοντής. Πήρε μέρος στην κατασκευή του φρουρίου Ντέλιγκραν, έχασε τη ζωή του στις 14 Απριλίου 1807 στη Μάχη του Ντέλιγκραντ εναντίον των Τούρκων.

## Παραπομπές


Κατηγορία:Αγωνιστές της Α΄ Σερβικής εξέγερσης
Δυόσμος

Ο **δυόσμος** είναι είδος μέντας, το οποίο είναι ιθαγενές της Ευρώπης και της Νοτιοδυτικής Ασίας. Ο δυόσμος, πέρα από τη χρήση του ως αντισπασμωδικό, τονωτικό και χωνευτικό βότανο, χρησιμοποιείται για να αρωματίσει διάφορα φαγητά (υπάγεται στα καρυκεύματα ή αρωματικά βότανα). Απαντάνται και με το όνομα ηδύοσμος, και καταγράφονται 13 είδη του και 9 παραλλαγές.

Είναι ριζωματώδες πολυετές φυτό που φθάνει σε ύψος 30 με 100 εκατοστά. Οι μίσχοι και τα φύλλα καλύπτονται σε ποικίλο βαθμό από τριχίδια, ενώ το ρίζωμα είναι σαρκώδες και εκτεταμένο. Τα φύλλα είναι ωοειδή, με μήκος 5 με 9 εκατοστά και 1,5 με 3 εκατοστά πλατιά. Τα άνθη του είναι μικρά ρόδινα ή μωβ ανοιχτό. Βγαίνουν πολλά μαζί σε στάχεις στις κορυφές των βλαστών. 

Στην αγορά πωλείται φρέσκος δυόσμος σε δεσμίδες, για παράδειγμα σε λαϊκές αγορές ή ακόμα και σε υπεραγορές, για όσους θέλουν να τον ξηράνουν για μελλοντική χρήση.  Επίσης πωλείται αποξηραμένος σε σφραγισμένα δοχεία. Ο φρέσκος δυόσμος μπορεί να γίνει τσάι όπως και ο αποξηραμένος. Ο αποξηραμένος δυόσμος συχνά χρησιμοποιείται σε σαλάτες.

Τα οφέλη του δυόσμου είναι πολλαπλά για τον ανθρώπινο οργανισμό, καθώς περιλαμβάνει θρεπτικά συστατικά, όπως κάλλιο, μαγγάνιο, σίδηρο, ασβέστιο και μαγνήσιο. Ακόμα, έχει αντιοξειδωτική δράση και ενσωματώνει βιταμίνες, συμπεριλαμβανομένων των βιταμινών C, B6, A και β-καροτίνης. 

Βοηθά στο αναπνευστικό σύστημα ως αφέψημα για τα κρυολογήματα του χειμώνα, στο γαστρεντερικό σύστημα καταπραΰνοντας τα συμπτώματα της γαστροοισοφαγικής παλινδρόμησης αλλά και στις ημικρανίες και τον ερεθισμένο λαιμό. 

## Παραπομπές


## Πηγές
* Οι Κηπουροί
* valentine.gr: Δυόσμος
* Vita.gr: Δυόσμος ο αρωματικός
* aroma-herbs.com 
* Φυτοτεχνεία 
* Ηδύοσμος, σελίδα 144,Τόμος Ι,Νεώτερον Εγκυκλοπαιδικόν Λεξικόν Ηλίου.

## Εξωτερικοί σύνδεσμοι
* 
* 

Κατηγορία:Βότανα
Κατηγορία:Αρωματικά φυτά
Κατηγορία:Φαρμακευτικά φυτά
Κατηγορία:Αφέψημα
Κατηγορία:Αιθέρια έλαια
Κατηγορία:Μίνθη
Αλέξανδρος Μέρος

Ο **Αλέξανδρος Γ. Μέρος** (Χρύσω Ευρυτανίας, 1890 - Βόλος, 7 Οκτωβρίου 1964) ήταν Έλληνας εκδότης, πολιτικός και πρωτεργάτης του προσκοπισμού στη Θεσσαλία.

## Σταδιοδρομία
Σε μικρή ηλικία εγκαταστάθηκε μαζί με την οικογένειά του στην Καρδίτσα. Λίγο αργότερα έχασε τη μητέρα του και τα δύο του αδέρφια. Η οικογένεια καταστράφηκε οικονομικά και ο μικρός Αλέξανδρος κατάφερε με πολλές στερήσεις να τελειώσει το Σχολαρχείο.

Πήρε μέρος στους Βαλκανικούς Πολέμους και θεωρείται ο ιδρυτής του προσκοπισμού στη Μαγνησία, καθώς σε εκείνον οφείλεται η σύσταση της πρώτης ομάδας προσκόπων στον Βόλο το 1914. Δύο χρόνια αργότερα ίδρυσε το σύλλογο "Προστασία Παιδιών", με στόχο τη βοήθεια των εργαζόμενων παιδιών, ηλικίας 14-20 ετών. Ίδρυσε επίσης νυχτερινή σχολή, η οποία λειτούργησε ως το 1967, οπότε έκλεισε από τη χούντα. Το 1919 ίδρυσε την Πανθεσσαλική Αγροτική Ένωση και βοήθησε στην εγκατάσταση των προσφύγων στον Βόλο.

Εξέδωσε (1916) την εφημερίδα "Ταχυδρόμος", που εκδιδόταν αδιάλειπτα στη Θεσσαλία ως το 1996. Η εφημερίδα επανακυκλοφόρησε στις 19 Σεπτεμβρίου του 2005, από τους κληρονόμους του και ανιψιούς του, Γεώργιο και Σοφοκλή Πώποτα, με εκδότη τον Γεώργιο Αλεξ. Πώποτα.

Το 1924 διορίστηκε από την επαναστατική κυβέρνηση του Πλαστήρα ως Νομάρχης Άρτας-Πρέβεζας. Δύο χρόνια αργότερα κατήλθε στις εκλογές του 1926 με το Αγροτικόν Κόμμα Ελλάδος και εξελέγη βουλευτής Μαγνησίας. Ήταν ο εισηγητής νομοσχεδίου για την ίδρυση της Αγροτικής Τράπεζας, το οποίο αποδέχθηκε η κυβέρνηση. 

Κατά τη διάρκεια της Κατοχής αντιμετώπισε διώξεις από τις ιταλικές και τις γερμανικές αρχές. Μετά τον Β΄ Παγκόσμιο Πόλεμο συνεισέφερε στην ανοικοδόμηση της γενέτειράς του, η οποία είχε καταστραφεί από τα στρατεύματα Κατοχής. Παράλληλα, είχε σημαντική συμβολή στην ίδρυση του γηροκομείου του Βόλου, καθώς και της λέσχης εργαζόμενων κοριτσιών.

Το 1955 ίδρυσε το Γηροκομείο του Βόλου και αργότερα, συνεργάστηκε με τον Αλέξανδρο Μπαλτατζή ιδρύοντας ξανά το Κόμμα Αγροτών και Εργαζομένων (1956). Στις εκλογές του 1958 εκλέχθηκε βουλευτής με το συνασπισμό ΠΑΔΕ. Στη Μαγνησία επανεξελέγη με την Ένωση Κέντρου στις εκλογές του 1963.

Πέθανε από καρδιακή εμβολή, το 1964.

## Βιβλιογραφία
*Δημήτρης Ν. Παντελοδήμος (Καθηγητής του Πανεπιστημίου Αθηνών), "Αλέξανδρος Μέρος 1890-1964, Ο δημοσιογράφος, ο πολιτικός, ο ιδεολόγος αγωνιστής", Βόλος 1995.
*Αντώνης Ι. Αντωνιάδης, "Ημερολόγιο του Βολιώτικου Προσκοπισμού (1914-1964)",  Βόλος 1993.

## Παραπομπές


Κατηγορία:Βουλευτές Μαγνησίας
Κατηγορία:Βουλευτές εκλεγμένοι με την Ένωση Κέντρου
Κατηγορία:Νομάρχες Άρτας
Κατηγορία:Νομάρχες Πρέβεζας
Κατηγορία:Βουλευτές εκλεγμένοι με την Προοδευτική Αγροτική Δημοκρατική Ένωση
Κατηγορία:Έλληνες Νομάρχες
Εξίσωση Ντιράκ

Η **εξίσωση Ντιράκ**, που ονομάστηκε έτσι προς τιμή του θεωρητικού φυσικού Πολ Ντιράκ, είναι μία εξίσωση της σχετικιστικής κβαντικής μηχανικής, η οποία περιγράφει σωματίδια με σπιν.
Η πρώτη προσπάθεια για μία σχετικιστική εξίσωση στην κβαντική μηχανική κατέληξε στην εξίσωση Κλάιν-Γκόρντον, μία γενίκευση της εξίσωσης Σρέντινγκερ. Το κίνητρο για τη δημιουργία της εξίσωσης Ντιράκ, ήταν να μπορέσει να αποφευχθεί η εμφάνιση αρνητικών ενεργειών μέσω της γραμμικοποίησης της εξίσωσης ως προς την παράγωγο του χρόνου, δηλαδή την ενέργεια. Η γραμμικοποίηση ως προς τον χρόνο επιτεύχθηκε, αλλά η ανάγκη ικανοποίησης της σχετικιστικής σχέσης για την ενέργεια E2=p2+m2 (c=1), επανεμφάνισε τις αρνητικές ενέργειες. Το κέρδος τελικά είναι ότι η νέα εξίσωση έχει λύσεις σε μορφή πινάκων, δηλαδή σε «πλουσιότερη» δομή και το σπιν προκύπτει αυθόρμητα μέσα από τις λύσεις της.

## Η εξίσωση
### Η μορφή
Η γραμμικοποίηση της Κλάιν-Γκόρντον ως προς την χρονική παράγωγο, επιβάλει γραμμικοποίηση και στην κλίση (ανάδελτα), ώστε να είναι η εξίσωση σε συναλλοίωτη μορφή. Τελικά στην εξίσωση δόθηκε η γενική μορφή:
:i\frac{\partial\psi}{\partial t}=\left(-i\boldsymbol{\alpha}\cdot\boldsymbol{\nabla}+\beta m\right)\psi
ή διαφορετικά:
:H\psi=(\boldsymbol{\alpha}\cdot\mathbf{P}+\beta m)\psi
η οποία θα πρέπει να ικανοποιεί επί πλέον την σχετικιστική εξίσωση ενέργειας-ορμής (και εδώ είναι που εισέρχονται και πάλι οι αρνητικές ενέργειες):
:H^2\psi=(\mathbf{P}^2+m^2)\psi
Οι σταθερές αi, i=1,2,3 και β, είναι αρχικά αυθαίρετες και καθορίζονται μετέπειτα από ιδιότητες που προκύπτουν από την εξίσωση για την ικανοποίηση της σχετικιστικής ενέργειας.
### Οι σταθερές α<sub>i</sub> και β
Συγκεκριμένα ισχύει:
:H^2\psi=(\boldsymbol{\alpha}\cdot\mathbf{P}+\beta m)^2\psi=(\alpha_iP_i+\beta m)(\alpha_jP_j+\beta m)\psi=
:=(\alpha_i^2P_i^2+(\alpha_i\alpha_j+\alpha_j\alpha_i)P_iP_j+(\alpha_i\beta+\beta\alpha_i)P_im+\beta^2m^2)\psi=
:=(\mathbf{P}^2+m^2)\psi
Η τελευταία ισότητα φυσικά αποτελεί απαίτηση ώστε να δίνει η εξίσωσή μας, την σχετικιστική σχέση ενέργειας-ορμής.

Από την παραπάνω σχέση προκύπτουν τα εξής:
:\alpha_i\alpha_j+\alpha_j\alpha_i=0 \Leftrightarrow \{\alpha_i,\alpha_j\}=0\,\,, i\neq j
:\alpha_i\beta+\beta\alpha_i=0 \Leftrightarrow \{\alpha_i,\beta\}=0\,\,,i=1,2,3
:\alpha_i^2=1
:\beta^2=1
Συνεπώς προκύπτει ως συμπέρασμα από τις δύο πρώτες σχέσεις, ότι τα αi και β αντιμετατίθενται όλα μεταξύ τους και επομένως δεν είναι απλοί αριθμοί. Ιδιότητα μη μετάθεσης εμφανίζουν οι πίνακες και επομένως τα αi και ο β είναι πίνακες με τις παραπάνω ιδιότητες.

Αποδεικνύεται ότι οι πίνακες αi και β, είναι ερμιτιανοί, άιχνοι (μηδενικό ίχνος πίνακα), έχουν άρτια διάσταση και ιδιοτιμές ±1 .

## Βιβλιογραφία
* Halzen, F., & Martin, A. D. (1984). Quarks and leptons: an introductory course in modern particle physics. New York: Wiley.
* Aitchison, I. J., & Hey, A. J. (2003). Gauge theories in particle physics (3rd ed.). New York: Taylor & Francis Group. 

## Παραπομπές


Κατηγορία:Κβαντική θεωρία πεδίου
Κατηγορία:Κβαντική μηχανική
Κατηγορία:Σχετικότητα
Ολλανδικό πρωτάθλημα ποδοσφαίρου ανδρών 2013-14

Το **Ολλανδικό πρωτάθλημα ποδοσφαίρου ανδρών 2013-14** ή αλλιώς το **Ερεντβίζιε 2013-14** ήταν το 58ο πρωτάθλημα Ερεντιβίζιε. Ξεκίνησε στις 2 Αυγούστου 2013 και ολοκληρώθηκε στις 18 Μαΐου 2014 μαζί με τα Play-Offs ανόδου/υποβιβασμού και Ευρώπης .

Πρωταθλητής αναδείχθηκε ο  Άγιαξ για 33η φορά στην ιστορία του, ενώ υποβιβάστηκαν στην Εέρστε Ντιβίζιε οι Ρόντα, η Βάαλβαϊκ και ΝΕΚ. Την είσοδο στο Τσάμπιονς Λιγκ 2014-2015 κέρδισαν οι Άγιαξ και Φέγενορντ, ενώ στο Γιουρόπα Λιγκ 2014-15 κέρδισαν οι ΦΚ Τβέντε, Αϊντχόφεν, Χρόνινγκεν (μέσω των Play Offs) και Τσβόλε (μέσω του κυπέλλου Ολλανδίας).

## Ομάδες
Συνολικά 18 ομάδες αγωνίστηκαν στη φετινή σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2012-13.

## Βαθμολογία

1 Η Τσβόλε κατέκτησε το Κύπελλο Ολλανδίας και κέρδισε την είσοδο στα Play Offs του Γιουρόπα Λιγκ 2014-15.

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

## Στατιστικά σεζόν

## Play Offs
### Play Offs για μια θέση στο Γιουρόπα Λιγκ
#### Ημιτελικά

|}

#### Τελικός

|}

Η Χρόνινγκεν κέρδισε την θέση στο Γιουρόπα Λιγκ.

### Play Offs ανόδου/υποβιβασμού
#### Πρώτος γύρος

|}

#### Δεύτερος γύρος

|}

#### Τρίτος Γύρος

|}

Η Ντόρντρεχτ και η Εξέλσιορ προβιβάστηκαν στην Ερεντιβίζιε.

## Παραπομπές


## Εξωτερικοί σύνδεσμοι
*RSSSF

Κατηγορία:Εγχώρια ποδοσφαιρικά πρωταθλήματα 2013-2014
Κατηγορία:Έρεντιβιζι
Ολυμπιακός Σ.Φ.Π. (ταεκβοντό)

## Ιστορία
Τον Σεπτέμβριο του 2013, η διοίκηση του Ολυμπιακού Πειραιώς ανακοίνωσε επισήμως την έναρξη της λειτουργίας του τμήματος Τάε Κβον Ντο. Το άθλημα ξεκίνησε να εμφανίζεται σε μεγάλο βαθμό στην Ελλάδα το 1969. 

Το 1979 αναγνωρίστηκε  επίσημα από τη Γ.Γ.Α. και εντάχθηκε στον ΣΕΓΑΣ, καθώς μέχρι τότε δεν είχε ιδρυθεί κάποια Ελληνική Ομοσπονδία Τάε Κβον Ντο. Γρήγορα εμφανίστηκαν αρκετά σωματεία που ίδρυσαν αντίστοιχο τμήμα και η ανάπτυξη που γνώρισε το τμήμα ραγδαία. Μάλιστα, το 1987 ιδρύθηκε και και επίσημα η Ελληνική Ομοσπονδία Τάε Κβο Ντο, με αποτέλεσμα το πανελλήνιο πρωτάθλημα να αποκτήσει περισσότερη δυναμικότητα και δημοφιλία. 

Το συγκεκριμένο τμήμα αποτελεί ένα από τα νεότερα του ερυθρόλευκου συλλόγου μαζί με αυτά της αντισφαίρισης (1998), της συγχρονισμένης κολύμβησης (1998) και του κικ μπόξινγκ (2013). 

Η διοίκηση του Ολυμπιακού έδειξε από πολύ νωρίς ενδιαφέρον για την ενίσχυση του τμήματος αυτού καθώς συμφώνησε με τον διεθνούς φήμης Έλληνα αθλητή Μιχάλη Μουρούτσο προκειμένου να αναλάβει επικεφαλής του συγκεκριμένου τμήματος. Ο Μουρούτσος αποτελεί ένα από τα μεγαλύτερα ονόματα στο χώρο του ελληνικού τάε κβο ντο, καθώς ήταν χρυσός ολυμπιονίκης στους Ολυμπιακούς Αγώνες του Σίδνεϊ το 2000, ενώ το ίδιο έτος είχε κατακτήσει το χρυσό μετάλλιο στο Πανευρωπαϊκό Πρωτάθλημα Τάε Κβο Ντο που διεξήχθη στην Πάτρα. Συνεργάτης του Μιχάλη Μουρούτσου στον Ολυμπιακό ανέλαβε ο Νίκος Κυρίτσης.

Το νεοσύστατο τμήμα του ταεκβοντό στεγάζεται στις αθλητικές εγκαταστάσεις του σταδίου "Γεώργιος Καραϊσκάκης", έπειτα από συνεννόηση του Μιχάλη Μουρούτσου με τον πρόεδρο της ΠΑΕ Ολυμπιακός, Ευάγγελο Μαρινάκη.

## Τρέχουσα σύνθεση

### Διοίκηση και τεχνικό επιτελείο

## Οι διεθνείς τίτλοι του Ολυμπιακού

## Παραπομπές


## Πηγές
* Ελληνική Ομοσπονδία Τάε Κβο Ντο
* Συνέντευξη του Μιχάλη Μουρούτσου
* Συμμετοχή του Ολυμπιακού στο τουρνουά ταε-κβο-ντο "The Challenge"
* Μαθήματα Τάε-Κβο-Ντο από τον Μουρούτσο

## Εξωτερικοί σύνδεσμοι
* Ολυμπιακός ΣΦΠ - Επίσημος Δικτυακός Τόπος  

ταεκβοντo
Κύπελλο Λίχτενσταϊν ποδοσφαίρου ανδρών 2013-14

Το **Κύπελλο ποδοσφαίρου ανδρών του Λίχτενσταϊν 2013-14** είναι η 69η διοργάνωση του ετήσιου Κυπέλλου του κράτους του Λίχτενσταϊν. Νικήτρια αναδείχτηκε η ΦΚ Βαντούζ (αυτός ήταν ο 42ος τίτλος της), η οποία κέρδισε έτσι το εισιτήριο για τον πρώτο προκριματικό γύρο του Γιουρόπα Λιγκ 2014-15.

## Πρώτος Γύρος
Στον πρώτο γύρο αγωνίστηκαν 12 ομάδες: οι επτά ρεζέρβες των ομάδων, οι τρίτες των ομάδων Βαντούζ, Μπάλζερς και Έσεν/Μάουρεν, καθώς και η Τρίσεν. Οι αγώνες έγιναν στις 20, 21 και 28 Αυγούστου 2013.

|colspan="3" style="background-color:#99CCCC"|**20 Αυγούστου 2013**

|-
|colspan="3" style="background-color:#99CCCC"|**21 Αυγούστου 2013**

|-
|colspan="3" style="background-color:#99CCCC"|**28 Αυγούστου 2013**

|}

## Δεύτερος Γύρος
Στο δεύτερο γύρο θα αγωνιστούν οι έξι νικητές του πρώτου γύρου, μαζί με τις Σάαν και Ρούγκελ. Οι αγώνες θα πραγματοποιηθούν την 1 και 2 Οκτωβρίου 2013.

|colspan="3" style="background-color:#99CCCC"|**1 Οκτωβρίου 2013**

|-
|colspan="3" style="background-color:#99CCCC"|**2 Οκτωβρίου 2013**

|}

## Προημιτελικά

Οι τέσσερις νικητές του Δεύτερου Γύρου, μαζί με τις Βαντούζ, Έσεν/Μάουρεν, Μπάλζερς και Τρίσενμπεργκ.

|colspan="3" style="background-color:#99CCCC"|**29 Οκτωβρίου 2013**

|-
|colspan="3" style="background-color:#99CCCC"|**30 Οκτωβρίου 2013**

|-
|colspan="3" style="background-color:#99CCCC"|**5 Νοεμβρίου 2013**

|-
|colspan="3" style="background-color:#99CCCC"|**6 Νοεμβρίου 2013**

|}

## Ημιτελικά

|-
|colspan="3" style="background-color:#99CCCC"|**7 Απριλίου 2014**

|-

|}

## Τελικός

## Εξωτερικοί σύνδεσμοι
* Επίσημη ιστοσελίδα

Κατηγορία:Κύπελλο Λίχτενσταϊν (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2013-2014
Love Is a Bourgeois Construct

"'Love Is A Bourgeois Construct'" είναι το τρίτο σινγκλ του άλμπουμ Electric από τους Pet Shop Boys, κυκλοφόρησε την 1 Σεπτεμβρίου 2013 σε ψηφιακή λήψη και στις 30 Σεπτεμβρίου 2013 σε CD.

## Σκηνικό
Περιέχει δείγματα από το Chasing Sheep Is Best Left to Shepherds, ένα μινιμαλιστικό κομμάτι του Michael Nyman και είναι βασισμένο από ένα κομμάτι του Χένρι Πέρσελ.

## Τραγούδια

Κατηγορία:Τραγούδια των Pet Shop Boys
Κατηγορία:Τραγούδια του 2013
Κατηγορία:Singles του 2013
Δόκιμος Κελευστής

Ο **Δόκιμος Κελευστής** ήταν Στρατιωτικός βαθμός (καταργήθηκε το 1991) του Ελληνικού Πολεμικού Ναυτικού. Ανήκει στους Υπαξιωματικούς, πρώτος βαθμός που αποδιδόταν κατά την αποφοίτηση και μετά την ορκωμοσία του Δοκίμου Υπαξιωματικού από την Σχολή Μονίμων Υπαξιωματικών Ναυτικού. 

Στο Βρετανικό Βασιλικό Πολεμικό Ναυτικό, καλείται Petty Officer 2nd Class.

## Διακριτικά
Τα διακριτικά του στρατιωτικού αυτού βαθμού, είναι ένα ανάποδο τρίγωνο με μια γωνία στο κάτω μέρος του, στο κέντρο του το τρίγωνο φέρει, το διακριτικό της ειδικότητας, στο Ελληνικού Πολεμικού Ναυτικού. Στις στολές επιθεωρήσεως, εξόδου υπηρεσίας και περιπόλου τα διακριτικά φέρονται και στους δυο βραχίονες. Αντίθετα στις στολές υπηρεσίας, wooly pully και εργασίας τα διακριτικά φέρονται μόνο στον αριστερό βραχίονα.

## Παραπομπές


Κατηγορία:Στρατιωτικοί βαθμοί
Αντίγραφο ασφαλείας

[thumb|Ένας εξωτερικός [σκληρός δίσκος που χρησιμοποιείται για την ανάκτηση δεδομένων σε περίπτωση ακούσιας απώλειας]]

Τα **αντίγραφα ασφαλείας** (αγγλικά *backup*) είναι αντίγραφα πρωτότυπων δεδομένων υπολογιστών (εγγράφων, φωτογραφιών, βίντεο, κώδικα, λειτουργικών συστημάτων κ.λπ.), που δίνουν τη δυνατότητα για άμεση ανάκτηση του πρωτότυπου σε περίπτωση απώλειάς του για οποιονδήποτε λόγο όπως της διαγραφής του ή του κατακερματισμού του.

## Χρήσεις
Τα αντίγραφα ασφαλείας χρησιμοποιούνται συνήθως σε:

* Προσωπικές φωτογραφίες, βίντεο κλπ.
* Έγγραφα 
* Ρυθμίσεις
* Κωδικούς πρόσβασης

## Πολιτική αντιγράφων ασφαλείας
Οι εταιρείες και οι οργανισμοί έχουν γραπτές πολιτικές για τα αντίγραφα ασφαλείας, ανάλογα με τις ανάγκες τους. Ανάλογα με τις ανάγκες για ασφάλεια, καθορίζεται:
*η συχνότητα για τα αντίγραφα ασφαλείας
*ο αριθμός των κρατούμενων αντιγράφων
*ο χρόνος κράτησής τους
*οι διαφορετικές τοποθεσίες που πρέπει να κρατούνται
*τα πρόσωπα που έχουν πρόσβαση σε αυτά

## Παραπομπές


## Εξωτερικοί σύνδεσμοι
* 

Κατηγορία:Ψηφιακή τεχνολογία
Κατηγορία:Μνήμη υπολογιστή
Κατηγορία:Ασφάλεια δεδομένων
Home and Dry

Το ***Home and Dry*** είναι τραγούδι των Pet Shop Boys που κυκλοφόρησε ως το πρώτο single του άλμπουμ *[[Relese (άλμπουμ των Pet Shop Boys)|Release]]* και έχει μπει στα τοπ 15 των βρετανικών τσαρτ στον αριθμό 14 και στο αριθμό 44 των αμερικάνικων τσαρτ.

Το τραγούδι φημίζεται για τους οπαδούς των Pet Shop Boys για το ασυνήθιστο βίντεοκλιπ, σε σκηνοθεσία Βόλφγκανγκ Τίλμαν, δείχνοντας ποντίκια που τρέχουν σε όλα τα κομμάτια και να τρώνε τα τρόφιμα που απορρίπτονται στο σταθμό Tottenham Court Road του μετρό. Υπάρχουν μόνο μερικές βολές του ντουέτο. Πολλοί θεώρησαν αυτή ήταν μια περίεργη επιλογή για το βίντεο της προβάδισμα και μόνο, και ότι λόγω των εμπορικώς ελκυστικά του βίντεο, το τραγούδι δεν επιτευχθεί το επίπεδο της επιτυχίας θα μπορούσε να έχει. 

## Λίστα τραγουδιών
### UK CD single 1: Parlophone
# *Home and dry*
# *Sexy Northener*
# *Always*

### UK CD single 2: Parlophone
# *Home and dry* (Ambient Mix)
# *[[Break 4 Love]]* (UK Radio edit)
# *Break 4 Love* (Friburn & Urik Hi Pass Mix)

### UK DVD single: Parlophone
# *Home and dry* (video)
# *Nightlife*
# *Break 4 Love* (USA Club Mix)

Κατηγορία:Τραγούδια των Pet Shop Boys
Κατηγορία:Τραγούδια του 2002
Κατηγορία:Singles του 2002
Φιλς

Ο **Φιλς** είναι ποταμός στη Βαυαρία της Γερμανίας, δεξιός παραπόταμος του Δούναβη. Δημιουργείται από την ένωση δύο ποταμών, του Κλάινε Φιλς και του Γκρόσε Φιλς στο Γκέρζεν. Έχει μήκος 68 χλμ (102 μαζί με τον Γκρόσε Φιλς). Ρέει προς τα ανατολικά διαρρέοντας μια περιοχή με μικρές πόλεις, όπως το Άχαμ, το Φρόντενχαουσεν, το Μάρκλκοφεν, το Ράισμπαχ, το Άιχενντορφ και το Άλντερσμπαχ. Εκβάλλει στον Δούναβη στην πόλη Φιλσχόφεν.

## Εξωτερικοί σύνδεσμοι
* 

Κατηγορία:Παραπόταμοι του Δούναβη
Κατηγορία:Ποταμοί της Βαυαρίας
Κατηγορία:Ποταμοί της Γερμανίας
Πλάμεν Μάρκοφ

Ο **Πλάμεν Μάρκοφ** (γεννημένος στις 11 Σεπτεμβρίου 1957 στο Σεβλιέβο) είναι Βούλγαρος πρώην διεθνής ποδοσφαιριστής ο οποίος αγωνίζεται ως μέσος.

Αγωνίστηκε με την Εθνική Βουλγαρίας, συνολικά, 32 φορές, συμπεριλαμβανομένης μιας αναμέτρησης για το Παγκόσμιο Κύπελλο του 1986 απέναντι στην Αργεντινή.

Την καριέρα του ως παίκτης την πέρασε αγωνιζόμενος στις ΤΣΣΚΑ Σόφιας (1975–1985), ΦΚ Μετς (1985–1987) και Γκρενόμπλ Φουτ (1987–1990).

Η πρώτη του ανάληψη τεχνικής ηγεσίας συλλόγου ήταν στην Γκρενόμπλ, ενώ, στην πορεία, εργάστηκε και στην τεχνική ηγεσία της παλιάς του ομάδας, ΤΣΣΚΑ Σόφιας, απ'όπου, όμως, απομακρύνθηκε το 1995. Το 2001, προσλήφθηκε ως ομοσπονδιακός τεχνικός της Εθνικής Βουλγαρίας, με την πρώτη του αναμέτρηση στον πάγκο της τελευταίας να έρχεται, τον Φεβρουάριο του ίδιου έτους, απέναντι στην Κροατία. Παραιτήθηκε από την τεχνική ηγεσία της Βουλγαρίας μετά το πέρας των υποχρεώσεων της ομάδας του για το Euro 2004.

Αργότερα εργάστηκε εκ νέου στην Εθνική Βουλγαρίας, όμως απολύθηκε τον Δεκέμβριο του 2008 έπειτα από τρεις ισοπαλίες για τις υποχρεώσεις της στα προκριματικά του Παγκοσμίου Κυπέλλου του 2010.

## Παραπομπές


Κατηγορία:Βούλγαροι ποδοσφαιριστές
Κατηγορία:Βούλγαροι προπονητές ποδοσφαίρου
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές Εθνικής Βουλγαρίας
Κατηγορία:Προπονητές ποδοσφαίρου Εθνικής Βουλγαρίας
Κατηγορία:Μέσοι ποδοσφαιριστές
Κατηγορία:Ποδοσφαιριστές ΠΦΚ Βίντιμα-Ρακόφσκι Σεβλιέβο
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Προπονητές Ευρωπαϊκού Πρωταθλήματος Ποδοσφαίρου 2004
Everything Louder Than Everyone Else

**Everything Louder than Everyone Else** είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 9 Μαρτίου 1999 μέσω της δισκογραφικής εταιρείας "SPV/Steamhammer".
Το άλμπουμ ηχογραφήθηκε κατά την περιοδεία για την προώθηση του "*[[Snake Bite Love]]*", στις 21 Μαΐου 1998 στο "Docks" του Αμβούργου και επανεκδόθηκε στη συντομευμένη έκδοση των δέκα τραγουδιών στις 23 Ιουλίου 2002, με τίτλο "*Extended Versions*".
Ο τίτλος του δίσκου είναι παρμένος από τη φράση "Could we have everything louder than everything else?" του τραγουδιστή των Deep Purple, Ίαν Γκίλαν, στο ζωντανά ηχογραφημένο άλμπουμ τους "*[[Made in Japan (album)|Made in Japan]]*" του 1972.

## Τραγούδια
***CD 1***
1. **Iron Fist** *(Kilmister, Clarke, Taylor)* - 4:08
2. **Stay Clean** *(Kilmister, Clarke, Taylor)* - 2:48
3. **On Your Feet or on Your Knees** *(Kilmister, Burston, Campbell, Dee)* - 3:20
4. **Over Your Shoulder** *(Kilmister, Burston, Campbell, Dee)* - 3:45
5. **Civil War** *(Kilmister, Campbell, Dee, Ax)* - 3:45
6. **Burner** *(Kilmister, Burston, Campbell, Dee)* - 3:23
7. **Metropolis** *(Kilmister, Clarke, Taylor)* - 4:00
8. **Nothing Up My Sleeve** *(Kilmister, Burston, Campbell, Gill)* - 3:41
9. **I'm So Bad (Baby I Don't Care)** *(Kilmister, Burston, Campbell, Taylor)* - 3:21
10. **The Chase Is Better than the Catch** *(Kilmister, Clarke, Taylor)* - 5:28
11. **Take the Blame** *(Kilmister, Campbell, Dee)* - 4:20
12. **No Class** *(Kilmister, Clarke, Taylor)* - 3:22
13. **Overnight Sensation** *(Kilmister, Campbell, Dee)* - 4:38
14. **Sacrifice** *(Kilmister, Burston, Campbell, Dee)* - 3:40

***CD 2***
1. **Born to Raise Hell** *(Kilmister)* - 5:41
2. **Lost in the Ozone** *(Kilmister, Burston, Campbell, Dee)* - 3:43
3. **The One to Sing the Blues** *(Kilmister, Burston, Campbell, Taylor)* - 3:25
4. **Capricorn** *(Kilmister, Clarke, Taylor)* - 4:58
5. **Love for Sale** *(Kilmister, Campbell, Dee)* - 5:04
6. **Orgasmatron** *(Kilmister, Burston, Campbell, Gill)* - 6:36
7. **Going to Brazil** *(Kilmister, Burston, Campbell, Taylor)* - 2:52
8. **Killed by Death** *(Kilmister, Burston, Campbell, Gill)* - 6:27
9. **Bomber** *(Kilmister, Clarke, Taylor)* - 5:50
10. **Ace of Spades** *(Kilmister, Clarke, Taylor)* - 4:49
11. **Overkill** *(Kilmister, Clarke, Taylor)* - 7:34

## Τα μέλη του συγκροτήματος
Το "*Everything Louder than Everyone Else*" ηχογραφήθηκε από τους εξής μουσικούς:
* Lemmy - μπάσο, φωνητικά
* Φιλ Κάμπελ - κιθάρα
* Φιλ "Philthy Animal" Τέιλορ - τύμπανα

## Πηγές
* Allmusic review
* Sputnik Music review
* Encyclopaedia Metallum review

Κατηγορία:Δισκογραφία των Motörhead
Κατηγορία:Άλμπουμ του 1999
Μίρκο Αποστόλοβιτς

Ο **Μίρκο Αποστόλοβιτς** (*[[σερβικά]] : Узун Мирко Апостоловић*) (Μπράιβκοβατς 1782 - Βελιγράδι 20 Νοεμβρίου 1868) ήταν στρατιωτικός διοικητής στην πρώτη και στην Δεύτερη Σερβική Εξέγερση. Έλαβε το παρατσούκλι "Uzun" λόγω του ύψους του («Uzun» στα τουρκικά σημαίνει ψηλός). 

Η οικογένειά του καταγόταν από την οικογένεια-φάρα Πιπέρα όπου μετακόμισε στα περίχωρα του Βελιγραδίου, την εποχή των Αυστρο-τουρκικών πόλεμων έμεινε στο Σρεμ. Ο πατέρας του Πέταρ και ο παππούς του Αποστόλ σκοτώθηκαν στον Αυστρο-Τουρκικό πόλεμο το 1792. Μετά την επιστροφή από το Σρεμ ο Μίρκο με τη μητέρα του έζησε στο Μίσλοντιν από όπου μετακόμισε αργότερα στο Βελιγράδι.

Συμμετείχε στην μάχη του Βελιγραδίου στις 29-30 Νοέμβριου του 1806, όταν ο ίδιος με λίγους στρατιώτες του πέρασαν απαρατήρητοι στην πόλη και άνοιξε την πύλη του Σάβα όπου εισήλθε ο Σερβικός στρατός και απελευθερώθηκε την πόλη. Τραυματίστηκε σοβαρά στη μάχη με την τουρκική φρουρά της πύλης.

Πληγώθηκε στην μάχη του Κράλιεβο το 1805 στο κεφάλι, στο  Σμεντέροβο το 1805 στον ώμο, στο Βελιγράδι το 1806 από ένα μαχαίρι στο δεξί του χέρι, στο Ούζιτσε 1805 ή 1807 στο ισχίο, στο Malajnica το 1807 στο στήθος, στον Ντρίνα το 1810 από σπαθί ανάμεσα στους μηρούς, και στο Paracin το 1805. Μετά την κατάρρευση της πρώτης σερβικής εξέγερσης θεράπευσε τα τραύματα του στη Βιέννη. 

Συμμετείχε στη δεύτερη εξέγερση όπου πολέμησε με τους Τούρκους στο δάσος του Λίντεν και στο Τσανάκ. Όταν ρωτήθηκε να πιστοποιήσει ότι πολέμησε για χορήγηση σύνταξης από την κυβέρνηση το 1842 απάντησε "απόδειξη οι 7 πληγές μου!"

Ο Μίρκο αναφέρεται ότι ήταν πολύ θρήσκος, στο σπίτι του είχε δωμάτιο για να προσεύχεται, προοσευχόταν πάντα δυνατά για να τον ακούνε οι περαστικοί.

Στην πεντηκοστή επέτειο της δεύτερης Σερβικής Εξέγερσης στις 21 Μαΐου 1865τιμηθηκε με το παράσημο του σταυρού του Τακόβσκι και του απονεμήθηκε χρυσό μετάλλιο. Πέθανε το 1868 και τάφηκε στο Βελιγράδι. Ο τάφος του βρίσκεται σήμερα στο Νέο Κοιμητήριο του Βελιγραδίου.

## Πηγές
* Знамените личности Брајковца
* Брајковац кроз векове - Узун Мирко Апостоловић
* Информација о његовом гробу (београдска гробља)

## Παραπομπές


Κατηγορία:Αγωνιστές της Α΄ Σερβικής εξέγερσης
Κατηγορία:Αγωνιστές της Β΄ Σερβικής εξέγερσης
Στόγιαν Αμπράς

Ο **Στόγιαν Αμπράς** (*[[σερβικά]] : Стојан Абраш*) ήταν Σέρβος επαναστάτης της πρώτης Σερβικής Εξέγερσης.  

Γεννήθηκε στο Μπούκοβτσε της Νεγκοτίνα άγνωστο ακριβώς πότε, άγνωστες είναι και πολλές λεπτομέρειες της ζωής του. 

Είναι γνωστό ότι με τον Βέλικο Πέτροβιτς υπερασπίστηκαν το Νεγκοτίν από τους Τούρκους  το 1813. Σύμφωνα με μία θεωρία, η οποία βασίζεται σε δημοφιλή μύθο, όταν οι Τούρκοι κατέλαβαν την Νεγκοτίν σκοτώθηκε μαχόμενος. Μια άλλη θεωρία λέει ότι μετά την πτώση της Νεγκοτίνα κατέφυγε στη Βλαχία, όπου θεωρούνταν παράνομος, συνελήφθη και στάλθηκε στα ορυχεία αλατιού. Δραπέτευσε από τα ορυχεία και προσπάθησε να ξεφύγει με τους φίλους του, κοντά στο χωριό Valjmare της Βλαχίας προδόθηκε από έναν φίλο του και δολοφονήθηκε το 1813.

## Παραπομπές
* *Српска породична енциклопедија*

Κατηγορία:Αγωνιστές της Α΄ Σερβικής εξέγερσης
Ναούμ Καρνάρας

Ο **Ναούμ Καρνάρας** (*[[σερβικά]]: Наум Крнар*), είναι γνωστός και σαν **[[Αρμάνοι|Τσίντσαρος]] Γιάνκος**, (Μοσχόπολη 1780 - Ραντοβάνσκι 26 Ιουλίου 1817) ήταν Ελληνο-βλάχικης καταγωγής από τη Μοσχόπολη της βορείου Ηπείρου αγωνιστής της Α΄ Σερβικής εξέγερσης.

Στα νεανικά του χρόνια έλαβε σημαντική εκπαίδευση κι έμαθε να μιλά πολλές γλώσσες. Παντρεύτηκε σε πρώτο γάμο τη Μαρία από τη Μοσχόπολη το 1800 κι απέκτησαν έναν γιο, έπειτα σε δεύτερο γάμο αγνώστου ονόματος Σέρβα.

Κατά το ξέσπασμα της επανάστασης ήταν έμπορος γουναρικών στο Βελιγράδι, έπειτα γνωρίστηκε με τον Καραγιώργη όπου έγινε το δεξί του χέρι και γραμματέας του. Έπαιξε σημαντικό ρόλο στη Σερβική επανάσταση, ασκούσε επιρροή στον Καραγιώργη που τον συμβουλευόταν. Το 1806 συμμετείχε μαζί με τον Πέτρο Ίτσκο στη διπλωματική ομάδα που διαπραγματεύτηκε εκ μέρους των Σέρβων με τους Οθωμανούς την Ειρήνη του Ίτσκου. 

Δολοφονήθηκε το 1817 με εντολή του Μίλος Ομπρένοβιτς όταν μαζί με τον Καραγιώργη προσπάθησαν να επιστρέψουν στη Σερβία, μετά από συνεννόηση με τη Φιλική Εταιρεία για την υποστήριξη των Σέρβων στην προετοιμαζόμενη Ελληνική Επανάσταση. Τούς έκοψαν τα κεφάλια και τα έστειλαν στον σουλτάνο στην Κωνσταντινούπολη.

## Παραπομπές


Κατηγορία:Αγωνιστές της Α΄ Σερβικής εξέγερσης
Κατηγορία:Σέρβοι διπλωμάτες
Κατηγορία:Έλληνες στρατιωτικοί σε στρατούς άλλων κρατών
Τζόρτζε Ομπράντοβιτς

Ο **Τζόρτζε Ομπράντοβιτς** (*[[σερβικά]]: Ђорђе Обрадовић Ћурчија*) (Μπόσουτ, Σρεμ - Νόβο Σέλο 1804) ήταν ένας από τους ηγέτες της πρώτης Σερβικής Εξέγερσης.

Γεννήθηκε στην Αυστροουγγαρία και όταν ήταν παιδί η οικογένεια του μετακόμισε στη Σερβία. Για ένα διάστημα έμενε στο χωριό Ćurčija, και στη συνέχεια έγινε κλέφτης και ήταν διάσημος στην κοιλάδα του Ντρίνα.

Όταν ξέσπασε η εξέγερση το 1804 πήγε με τους επαναστάτες, αλλά κατά τις πρώτες ημέρες έδειξε κάποια αυθαιρεσία. Στη μάχη της Cokesina (Απριλίος 1804) δεν συμμετείχε λόγω του καβγά του με τον Γιάκοβ Νενάντοβιτς, έναν από τους πιο εξέχοντες ηγέτες της εξέγερσης στη δυτική Σερβία, αλλά αμέσως μετά πολέμησε κατά των Τούρκων στο Βελιγράδι και το Ποζάρεβατς.

Έπειτα και πάλι ήρθε σε σύγκρουση με Νενάντοβιτς και Καραγιώργη, πήρε τους άνδρες του και πήγε στο Machva. Πήγε στη Μιτρόβιτσα και από εκεί συνέχισε μόνος του τον αγώνα κατά των Τούρκων. Συμμετείχε στη μάχη της Κοκεσίνα.

Λόγω της φύσης του κι εκεί ήρθε σε σύγκρουση με τον Νικόλα Γκρόβιτς και τον Λούκα Λαζάρεβιτς και λόγω μιας τουρκικής εισβολής στην κοιλάδα του Ντρίνα πάρθηκε απόφαση για την απομάκρυνσή του. Το καλοκαίρι του 1804 εισέβαλε στο χωριό Νόβο Σέλο, όπου σκοτώθηκε από τους ντόπιους που υποστήριζαν τον Γιάκοβ Νεναντόβιτσα.

## Παραπομπές
* Вук Стефановић Караџић: Прва година српског војевања на дахије, Даница, Беч 1828
* Вук Стефанивић Караџић: Скупљени историјско етнографски списи, -{I}-, Грађа за српску историју нашег времена и живота најпознатијих поглавица овога времена Београд 1898.
* М. Вукићевић: Карађорђе -{I и II}-, Београд 1907.
* Матија Ненадовић: Целокупна дела, Београд 1928
* Текст др Реље Новаковића, научног саветника у Енциклопедија Југославије ЈЛЗ Загреб 1984. том 3 стр 351.

## Εξωτερικοί σύνδεσμοι
* Погубљење Ђорђа Ћурчије („Православље“, број 1016, 15. јул 2009)
* Голуб Добрашиновић: Писар у буни („Вечерње новости“, 20. фебруар 2008)

Κατηγορία:Αγωνιστές της Α΄ Σερβικής εξέγερσης
Ασίμ Ντόλιανατς

Ο **Ασίμ (Ασίμοβ) Ντόλιανατς** (*[[σερβικά]] : Аћим Дољанац*) ήταν Σέρβος επαναστάτης της πρώτης Σερβικής Εξέγερσης. Συμμετείχε σε πολλές μάχες, και υπηρέτησε με πολλούς τρόπους υπό τις εντολές του Καραγιώργη Πέτροβιτς.

Γεννήθηκε στο χωριό Ντολιάνε νότια του Οστρουζνίτσα κοντά στο Βελιγράδι. Το όνομά του προέρχεται από το όνομα του χωριού. Ήταν γιος του Ράντοβαν Μτόλιασεβιτς, η οικογένεια του καταγόταν από την οικογένεια-φάρα των Malesevci.
Ο Ασίμ ήταν συνεργάστηκε κατά την εξέγερση με τον Καραγιώργη, ενώ πήρε μέρος στις διαπραγματεύσεις μεταξύ Σέρβων και Οθωμανών στο Ζεμούν. Στα τέλη του Αυγούστου του 1806 συμμετείχε με επικεφαλής τον Πάβλε Πόποβιτς έδωσαν μάχη με τους Οθωμανούς στο Tasmajdan. Κι έπειτα στο Βελιγράδι όπου σκότωσε πολλούς Τούρκους αλλά αλλά τραυματίστηκε.

## Παραπομπές


## Αναφορές
* Бачко Александар, Малешевци – род који слави Игњатије Антиохијски|св. Игњатија, Зборник за српску етнографију и историју, књ. 1, Удружење грађана „Српски деспот“, Београд 2007]
* Риста Т. Николић, Околина Београда, Српска академија наука и уметности|С. К. А, Српски етнографски зборник 5, Насеља српских земаља 2, Београд 1903.
* Поповић Сретен Л, Путовање по Новој Србији (1878. и 1880), Српска књижевна задруга, коло XLV, књ. 310 – 311, Београд 1950.

Κατηγορία:Αγωνιστές της Α΄ Σερβικής εξέγερσης
Λεύκιππος ο Μεταποντινός

[μικρογραφία|341x341εσ|Χρυσό [Οβολός|τετρόβολο του 297 με 280 π.Χ. με απεικόνιση του Λεύκιππου]]
Ο **Λεύκιππος** ήταν μυθικός και επώνυμος ήρωας, που ίδρυσε το Μεταπόντιο ως Αχαϊκή αποικία, και αφού εξαπάτησε τους κατοίκους του Τάραντα. Απεικονίσεις του συναντούμε στα αργυρά και χρυσά νομίσματα του Μεταποντίου, στα οποία πάντα φοράει κορινθιακό κράνος. 

## Ο μύθος
Ο ιστορικός Στράβων αναφέρει στα Γεωγραφικά, βιβλίο ΣΤ', 265 ότι:  
Ο Λεύκιππος εξαπάτησε τους Ταραντίνους και καταπάτησε την περιοχή που του παραχώρησαν προσωρινά, απαντώντας τους κάθε φορά που την ζητούσαν πίσω, ότι του την έδωσαν για το επόμενο βράδυ ή μέρα ανάλογα με τη στιγμή που αυτοί έρχονταν.  

## Παραπομπές


## Πηγές
* Διονύσιος ο Αλικαρνασσεύς *Antiquitates Romanae* 19, 3.
* Στράβων 6, 265.

Κατηγορία:Επώνυμοι ήρωες της ελληνικής μυθολογίας
Κατηγορία:Μεταπόντιο
Dorling Kindersley

Η **Dorling Kindersley (DK)** είναι βρετανική πολυεθνική εκδοτική εταιρεία που ειδικεύεται σε εικονογραφημένα βιβλία αναφοράς για ενήλικες και παιδιά σε 51 γλώσσες. Αποτελεί μέρος του *[[Penguin Group]]*, την  εκδοτική μονάδα της *Pearson PLC*.

Ιδρύθηκε το 1974. Η Dorling Kindersley δημοσιεύει ποικιλία από τίτλους σε είδη όπως ταξίδια, τέχνη, ιστορία, μαγειρική, κηπουρική, και ανατροφή των παιδιών. Δημοσιεύει επίσης καταλόγους για τα μικρά παιδιά και βρέφη, καλύπτοντας θέματα όπως η ιστορία, το ανθρώπινο σώμα, τα ζώα και τις δραστηριότητες.

Η DK έχει γραφεία σε Νέα Υόρκη, Λονδίνο, Μόναχο, Νέο Δελχί, Τορόντο και Μελβούρνη.

## Παραπομπές


Κατηγορία:Εκδοτικοί οίκοι στο Ηνωμένο Βασίλειο
Γεώργιος Τζιτζικώστας

Ο **Γεώργιος Τζιτζικώστας** (Αθήνα, 11 Απριλίου 1941 - Αθήνα, 7 Ιουνίου 2000) ήταν Έλληνας πολιτικός που διετέλεσε βουλευτής και υπουργός με τη Νέα Δημοκρατία.

## Βιογραφία
Η οικογένεια Τζιτζικώστα έχει καταγωγή από τα Τρίκαλα, (από το χωριό Στεφάνι) αργότερα όμως εγκαταστάθηκε στη Βραχιά Θεσσαλονίκης. Ο Γεώργιος Τζιτζικώστας μεγάλωσε στην Αθήνα και ήταν φίλος με τον μετέπειτα βασιλιά της Ελλάδας Κωνσταντίνο, ο οποίος παρέστη και στην κηδεία του το 2000.

Εκλέχθηκε για πρώτη φορά βουλευτής στις εκλογές του 1974 με τη ΝΔ στο Υπόλοιπο Θεσσαλονίκης. Επανεκλέχθηκε το 1977, 1981, 1985, 1989 (Ιούνιο και Νοέμβριο), 1990 και 1993 στη Β΄ Θεσσαλονίκης. Εσωκομματικά, θεωρούνταν «σκληρός δεξιός» και άνθρωπος του Ευάγγελου Αβέρωφ.

Από το Νοέμβριο του 1974 μέχρι τον Οκτώβριο του 1977 χρημάτισε υφυπουργός Γεωργίας στην κυβέρνηση του Κωνσταντίνου Καραμανλή. Στην κυβέρνηση του Γεωργίου Ράλλη διετέλεσε υφυπουργός Συντονισμού από τον Ιούνιο μέχρι τον Σεπτέμβριο του 1981.

Τέλος, διετέλεσε υπουργός Μακεδονίας - Θράκης από τον Απρίλιο του 1990 μέχρι τον Αύγουστο του 1991, στην κυβέρνηση του Κωνσταντίνου Μητσοτάκη.
	
Επανεκλέχθηκε βουλευτής το 1996 με 16.188 ψήφους.

Ενώ νοσηλευόταν δήλωσε υποψηφιότητα για τις εκλογές του 2000 αλλά δεν εκλέχθηκε.

Ο Γιώργος Τζιτζικώστας απεβίωσε από καρκίνο τον Ιούνιο του 2000. Η ταφή του έγινε στη Βραχιά Θεσσαλονίκης, ιδιαίτερη πατρίδα της οικογένειάς του.

## Oικογένεια
Ήταν παντρεμένος με τη Μαρία Αικατερίνη Παπαχριστοπούλου και απέκτησε τρεις γιούς, από τους οποίος ο Απόστολος Τζιτζικώστας έγινε περιφερειάρχης και βουλευτής.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Θεσσαλονίκης
Κατηγορία:Έλληνες υπουργοί Μακεδονίας-Θράκης
Κατηγορία:Έλληνες υφυπουργοί Γεωργίας
Κατηγορία:Έλληνες υφυπουργοί Συντονισμού
Αλέξανδρος Ματθαίου

Ο **Αλέξανδρος Ματθαίου** ήταν υπουργός Γεωργίας και Βορείου Ελλάδος στις χουντικές κυβερνήσεις Κόλλια και Παπαδοπούλου από το 1967 μέχρι το 1971.

## Βιογραφικά στοιχεία
Ο Ματθαίου  ήταν καθηγητής σε σχολείο και κουνιάδος του πρωτεργάτη της χούντας Νικόλαου Μακαρέζου.

## Παραπομπές


Κατηγορία:Έλληνες υπουργοί Γεωργίας
Κατηγορία:Έλληνες υπουργοί Βορείου Ελλάδος
Μ
Δημήτριος Σισιλιάνος

Ο **Δημήτριος Σισιλιάνος**  (1875 - 1974) ήταν Έλληνας διπλωμάτης και συγγραφέας.

## Βιογραφικά στοιχεία

Γεννήθηκε στην Κωνσταντινούπολη και ήταν γιος του Κωνσταντίνου Σισιλιάνου, εμπόρου, και της Μαρίας Αξελού. Ο πατέρας του και τα αδέλφια του είχαν δωρίσει το "Τσιτσιλιάνειο" νοσοκομείο στην κοινότητα των Καλών Νερών. Σπούδασε νομικά στο Πανεπιστήμιο Αθηνών και συμπλήρωσε τις σπουδές του στη Γενεύη. Ακολούθησε καριέρα διπλωμάτη στο υπουργείο εξωτερικών υπηρετώντας μεταξύ άλλων στη Βουδαπέστη και το Βουκουρέστι. Το 1921 υπήρξε γενικός γραμματέας της ελληνικής αποστολής στο συνέδριο Ειρήνης του Λονδίνου. Το 1935 διορίστηκε πρέσβης της Ελλάδας στην Ουάσινγκτον, θέση στην οποία παρέμεινε για παραπάνω από μια πενταετία, ως το 1940.. 

Ήταν συγγραφέας αρκετών βιβλίων. Υπήρξε πρόεδρος του Ροταριανού Ομίλου Αθηνών (1931 - 1933), ευεργέτης του Μουσείου Μπενάκη, αντιπρόεδρος & μέλος της Εταιρείας των Φίλων του Εθνικού Αρχαιολογικού Μουσείου καθώς και συλλέκτης μεταβυζαντινών εικόνων, νομισμάτων και αρχαίων ελληνικών αγγείων. 

Ανηψιός του ήταν ο συνθέτης Γεώργιος Σισιλιάνος, γιος του οποίου είναι ο νομικός Λίνος-Αλέξανδρος Σισιλιάνος. 

## Εργογραφία

* *Ελληνική Αγιογραφία μετά την Άλωσιν (1450 - 1800)*, (εκδόσεις Πυρσός, 1935)
* *Η Μακρινίτσα και το Πήλιον. Ιστορία, Μνημεία, Επιγραφαί*, (εκδόσεις Πυρσός, Αθήνα 1939)
* *Ο ποιητής Δελής. Σύντομη μελέτη για την ποίησή του κι επιλογή από το έργο του*, (Αθήνα, 1947)
* *Χριστόφορος Κολόμβος*, (1950)
* *Παλαιαί και Νέαι Αθήναι*, (εκδόσεις Αετός, δύο τόμοι, 1953 - 1955)
* *Αι Νέαι Αθήναι μετά την Επανάστασιν του 1821*, (Αρχαίος εκδοτικός οίκος Δημητρίου Δημητράκου, 1955)

## Παραπομπές


Κατηγορία:Έλληνες διπλωμάτες
Κατηγορία:Έλληνες συγγραφείς του 19ου αιώνα
Μιλόγιε Πόποβιτς

Ο **Μιλόγιε Πόποβιτς "Τζιάκ"** (*[[σερβικά]]: Милоје Поповић „Ђак“*), (~1769-1825) ήταν Σέρβος αγωνιστής της πρώτης σερβικής εξέγερσης, και ηγέτης της λεγόμενης Τζιάκοβε εξέγερσης.

Γεννήθηκε στην Kusatku στο Σμεντέρεβο Παλάνκα όπου τελείωσε και το σχολείο, εκεί απέκτησε και το παρατσούκλι "ноји". Κατά τη διάρκεια της πρώτης σερβικής εξέγερσης ήταν στο πλευρό του Κνεζ Βουγίτσε Βουλιτσεβίτσεβα, μετά την αποτυχία της εξέγερσης το 1813 έφυγε στη Γερμανία. Μετά από το 1815 επέστρεψε στη Σερβία.

Στα τέλη του Ιανουαρίου του 1825 ξέσπασε εξέγερση στην περιοχή του Σμεντέρεβο , που αργότερα ονομάστηκε Τζιάκοβε εξέγερση. Η αιτία της δυσαρέσκειας ήταν οι λεηλασίες των τοπικών αρχών και οι υπερβολικοί και άδικοι φόροι. Στις 3 Φεβρουαρίου έγινε από τους εξεγερμένους συνέλευση στην Τοπόλα όπου συμφωνήθηκαν τα αιτήματα και στάλθηκαν στον πρίγκιπα Μίλος Ομπρένοβιτς. 

Στις 5 Φεβρουαρίου ο πρίγκιπας έστειλε στρατό υπό την ηγεσία του Τομά Βούκιτς Πέρισιτς. Στη μάχη που έγινε κοντά στην Τοπόλα ο Πόποβοτς τραυματίστηκε αλλά κατάφερε να ξεφύγει. Ταυτόχρονα, η εξέγερση άρχισε να εξαπλώνεται σε άλλες περιοχές. Μετά από λίγες ημέρες ο Πόποβιτς συνελήφθη και εκτελέστηκε στις 9 Φεβρουαρίου 1825, η εξέγερση σταμάτησε την επόμενη μέρα.

Τάφηκε στο μοναστήρι του Πινόσαβα στο Κουσαντάκ.

## Παραπομπές


Κατηγορία:Αγωνιστές της Α΄ Σερβικής εξέγερσης
Κατηγορία:Πριγκιπάτο της Σερβίας
Τόνι Άμποτ

Ο **Τόνι Άμποτ** (*Anthony John "Tony" Abbott*, 4 Νοεμβρίου 1957-) είναι Αυστραλός πολιτικός και πρωθυπουργός της Αυστραλίας μετά τις εκλογές του 2013. Είναι, επίσης, αρχηγός του Φιλελεύθερου Κόμματος από την 1 Δεκεμβρίου 2009 και μέλος του κοινοβουλίου για την Ουαρίνγκα από το 1994.

Προτού κατέλθει στην πολιτική, ο Άμποτ έλαβε πτυχίο οικονομικών και νομικής από το Πανεπιστήμιο του Σίδνεϊ και, αργότερα, μάστερ από το Κολλέγιο Κουίνς του Πανεπιστημίου της Οξφόρδης. Στη συνέχεια, εκπαιδεύτηκε ως ρωμαιοκαθολικός θεολόγος και εργάστηκε ως δημοσιογράφος, διευθυντής επιχειρήσεων και πολιτικός σύμβουλος. Το 1992, ορίστηκε ως διευθυντής της ομάδας Αυστραλοί για την Συνταγματική Μοναρχία, μία θέση που διατήρησε μέχρι το 1994, οπότε και εξελέγη στο κοινοβούλιο της Αυστραλίας ως βουλευτής για την Ουαρίνγκα.

Ο Άμποτ έλαβε για πρώτη φορά κυβερνητικό αξίωμα το 1998, οπότε και ορίστηκε ως Υπουργός Εργασίας, Εργασιακών Σχέσεων και Μικρών Επιχειρήσεων της Αυστραλίας στην κυβέρνηση του Τζον Χάουαρντ. Το 2003, ορίστηκε ως Υπουργός Υγείας και Γήρανσης στην κυβέρνηση Χάουαρντ, θέση που διατήρησε μέχρι το 2007, οπότε και ο Χάουαρντ ηττήθηκε στις εκλογές του ίδιου έτους. Στη συνέχεια υπηρέτησε στις σκιώδεις κυβερνήσεις των Μπρένταν Νέλσον και Μάλκολμ Τέρνμπουλ, ενώ το 2009 αποσύρθηκε από τις σκιώδεις κυβερνήσεις ως αντίδραση προς την στήριξη του Τέρνμπουλ για το Σχήμα Εμπορίου Ρύπων που προτάθηκε από την κυβέρνηση του Κέβιν Ραντ. Το 2009, ο Άμποτ κέρδισε τον Τέρνμπουλ για την ηγεσία του Φιλελεύθερου Κόμματος, ενώ ανέλαβε και αρχηγός της αντιπολίτευσης.

Ο Άμποτ ηγήθηκε του κόμματος στις εκλογές του 2010, στις οποίες κέρδισε το Αυστραλιανό Εργατικό Κόμμα της Τζούλια Γκίλαρντ, η οποία σχημάτισε κυβέρνηση μειοψηφίας με την στήριξη ενός βουλευτή των Πρασίνων και τριών ανεξάρτητων βουλευτών. Ο ίδιος επανεξελέγη χωρίς αντίπαλο στις εκλογές για την ηγεσία του Φιλελεύθερου Κόμματος και κέρδισε τις εκλογές της 7ης Σεπτεμβρίου 2013. Ανέλαβε πρωθυπουργός της χώρας υπηρετώντας από το 2013 ως το 2015.

## Παραπομπές


Κατηγορία:Πρωθυπουργοί της Αυστραλίας